jkorsvik/nowiki_second_scrape_merged huggingface dataset:
Collioure

Collioure er en kommune i departementet Pyrénées-Orientales i regionen Occitanie, og har om lag 3 000 innbyggere.


== Historie ==
Det er nedtegnelser om slottet ved Castrum Caucoliberi så tidlig som år 673, noe som antyder at bosetningen var strategisk og kommersiell viktig under Vestgoternes fremvekst. Collioure var tidligere delt i to landsbyer, adskilt av elven Douy, den gamle byen sør for elven ved navnet Port d'Avall (på fransk kjent som Le Faubourg) og havnen nord for elven, Port d'Amunt (på fransk kjent som La Ville).
Collioure ble erobret fra Spania i 1642 av franske styrker under Maréchal (marskalk) de la Meilleraye. Byen ble offisielt overført Frankrike under Pyreneene-traktaten i 1659. Grunnet byens strategiske beliggenhet ble dens befestninger Château Royal de Collioure og Fort Saint-Elme forbedret av den kjente militæringeniøren Vauban under Ludvig XIVs styre. På tross av det ble Collioure beleiret og erobret av spanske styrker i 1793, den siste gangen som Spania forsøkte å ta byen tilbake. Den spanske okkupasjonen ble avbrutt ett år etter av general Jacques François Dugommier.


== Referanser ==


== Eksterne lenker ==
Offisielt nettsted 
(en) Collioure – kategori av bilder, video eller lyd på Commons 
(en) Cotlliure - Collioure – galleri av bilder, video eller lyd på Commons 
Tourist office website
Photographs of Collioure and The Region
Webpage about the fortifications of Collioure Arkivert 5. november 2009 hos Wayback Machine.
Information of the Royal Castle of Collioure
Gwiyomi

Gwiyomi er en K-pop-sang av den sørkoreanske sangeren Hari.  Sangen har blitt et internett-fenomen, spesielt i Asia, og har fått mange nettbrukere til å laste opp sin egen versjon på internett. Sangen er inspirert av en gest av den sørkoreanske rapperen Jung Ilhoon i bandet BtoB. Gesten kalles «Gwiyomi Player», og ble kjent gjennom det sørkoreanske tv-programmet Jugan Idol etter at Ilhoon var gjest i programmet i oktober 2012. Siden utførte også andre K-popstjerner gesten, blant annet i et innslag kalt «aegyo-kampen» (søthetskampen) i dette programmet.
Fossile saksedyr

Fossile saksedyr (Dermaptera) er en gruppe av insekter som viser at denne ordenen har en lang, evolusjonær historie.


== Utseende ==
De fossile artene skilte seg generelt ikke mye fra de nålevende saksedyrene. Små til moderat store, avlange insekter med to par vinger, der det fremre vingeparet er læraktige, det bakre omtrent halvsirkelformet med et radiært årenett. Bitende munndeler og trådformede antenner. På bakkroppen er haletrådene (cerci) kraftig utviklet til et tang- eller pinsettlignende organ.


== Levevis ==
I likhet med de nålevende saksedyrene var de fossile artene trolig stort sett generalister som spiste døde plante- og dyredeler.


== Fossiler ==
Saksedyrene er forholdsvis godt belagt med fossiler tilbake til slutten av trias-tiden, ca. 202 millioner år før nåtid. Det er likevel grunn til å tro at gruppen er eldre, kanskje helt tilbake til karbon.


== Systematisk inndeling ==

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Ordenen saksedyr Dermaptera De Geer, 1773
Underordenen Archidermaptera Bey-Bienko, 1936
Familien Dermapteridae Vishnyakova, 1980
Familien Protodiplatyidae Martynov, 1925
Underordenen Eodermaptera Engel, 2003
Familien Semenoviolidae Vishnyakova, 1980
Familien Turanodermatidae Engel, 2003
Underordenen Neodermaptera Engel, 2003
Gruppen Epidermaptera Engel, 2003
Gruppen Eteodermaptera Engel, 2003
Gruppen Eudermaptera Engel, 2003
Familien Chelisochidae Verhoeff, 1902
Familien bredfotsaksedyr Forficulidae Stephens, 1829
Familien dvergsaksedyr (Familie) Spongiphoridae Verhoeff, 1902
Gruppen Plesiodermaptera Engel, 2003
Familien Labiduridae Verhoeff, 1902
Gruppen Metadermaptera Engel, 2003
Familien Anisolabididae Verhoeff, 1902
Gruppen Protodermaptera Zacher, 1910
Familien Diplatyidae Verhoeff, 1902
Familien Pygidicranidae Verhoeff, 1902
Familien Ocelliidae Erwin, 1942
Familien Bellodermatidae Zhao, Shih & Ren, 2010


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
Artikkelen har ingen egenskaper for arter i Wikidata
Antonio Biffi

Antonio Biffi (1666 – 1732/1736) var en italiensk barokk-komponist og kapellmester i Markuskirka.


== Liv og virke ==
Antonio Biffi studerte formodentlig hos Giovanni Legrenzi i Venezia. Det kan påvises at Biffi var sanger i koret til Markuskirkas kapell i juli 1692. Etter bare en uke her fikk han i oppgave å vikariere for kapellmesteren, Giovanni Domenico Partenio. Partenio døde i 1701, og sammen med Biffi søkte visekapellmesteren Carlo Francesco Pollarolo og kirkas to organister, Antonio Lotti og Benedetto Vinaccesi på den ledige stillingen. Antonio Biffi ble offisielt utnevnt 5. februar 1702. Posten som kapellmester hadde han helt til han døde. Han var også korleder ved barnehjemmet Ospedale dei Mendicanti.Til Biffis elever hører Giovanni Battista Ferrandini, Domenico Alberti og Daniel Gottlieb Treu.Biffi skrev hovedsakelig kirkemusikk, stilen er tydelig influert av den uttrykksterke og fargerike venetianske skolen.


== Verk i utvalg ==
Il figliuol prodigo (oratorium, libretto av R. Ciallis, 1769, Venezia, tapt)
Manna in deserto (oratorium, 1723, Venezia, tapt)
6 Salmi (salmer)
Ecce quam bonus per 2 voci
Et exultavit con meum per 2 voci
Miserere per 4 voci e violini, viole e organo
Natus in ludea per 3 voci e basso continuo
Quia laetatus per 2 voci e basso continuo
Repleti prius per 2 voci e organo
Flere messer og messedeler
Flere motetter
Flere kirkekantater
3 verdslige kantater, Amante moribondo, Adorar beltà, La primavera


== Referanser ==


== Eksterne lenker ==
(en) Antonio Biffi på MusicBrainz 
(en) Fritt tilgjengelige noter av Antonio Biffi i International Music Score Library Project
Liste over ordførere i Vang (Hedmark)

Liste over ordførere i Vang kommune i Hedmark begynner i 1837, etter at Vang formannskapsdistrikt (kommune) ble opprettet ved at formannskapslovene ble innført i det året. Vang har avgitt områder til Hamar flere ganger. Først da bykommunen ble opprettet i 1849, og senere i 1876, 1946, 1947 og 1965. I 1890 ble Furnes utskilt som egen kommune.
Vang ble slått sammen med Hamar i 1992.


== Ordførere ==


== Referanser ==
Allround-NM på skøyter junior 2008

Allround-NM på skøyter junior 2008 ble avholdt 9. og 10. februar 2008 på Flatmoen idrettspark, Hundorp i Sør-Fron.Teknisk arrangør var Sør-Fron Idrettslag.Norgesmestere ble Ida Njåtun, Asker SK for damene og Even Johansen, Tynset IF for herrene.


== Sammenlagt Damer Junior ==


== Sammenlagt Herrer Junior ==


== Funksjonærer ==
Overdommere var Olav Bakkestuen for herrene og Ivar Øsmundset for damene og assisterende overdommer var John Skoglund.
Startere var Tone Sørli for herrene og Ole Hermann Sørli for damene.
NSFs teknisk delegerte (TD) var Erik Øsmundset.


== Referanser ==


== Eksterne lenker ==
(en) Allround-NM på skøyter junior 2008, Junior kvinner – Resultatoversikt på SpeedSkatingNews.info.
(en) Allround-NM på skøyter junior 2008, Junior menn – Resultatoversikt på SpeedSkatingNews.info.
(en) Allround-NM på skøyter junior 2008 for både kvinner og menn. På speedskatingresults.com
Kristoffer Skraastad

Kristoffer Skraastad (født 31. juli 1865, død 7. mars 1948) var en norsk politiker (H). Han satt på Stortinget én periode, fra 1925 til 1927. Han var Vangs ordfører i to perioder, først fra 1913 til 1916, deretter fra 1918 til 1922.
Skraastad var administrerende direktør i Vang- og Furnes Brannkasse i hele 44 år, fra 1903 til 1947.


== Referanser ==


== Eksterne lenker ==
(en) Kristoffer Skraastad – kategori av bilder, video eller lyd på Commons 
(no) Kristoffer Skraastad hos Norsk senter for forskningsdata
Dino Risi

Dino Risi (født 23. desember 1916 i Milano; død 7. juni 2008 i Roma) var en italiensk dreiebokforfatter og filmregissør.Han ble særlig kjent for filmkomedier, innen den genre som er blitt kjent som commedia all'italiana. Han var en av de tre fremste eklsponenter for genren, ved siden av Mario Monicelli og Luigi Comencini. Etter hans død ble han også anerkjent som dokumentarfilmskaper.I 2002 mottok han Gulløven på filmfestivalen i Venezia for sitt livsverk.
Filmene Profumo di donna (1976) og I nuovi mostri (1979) ble begge nominert til Oscar i kategorien Beste utenlandske film. 


== Filmografi i utvalg ==


=== Spillefilm ===
1955 : Skandale i Sorrento (Pane, amore e..)
1956 : Guttegær'n (Poveri, ma belli)
1961 : Una vita difficile
1962 : Farlige kurver (Il sorpasso)
1965 : Dukkene (Le bambole)
1966 : Fem på i San Gennaro (Operazione San Gennaro)
1967 : Tigeren og pusekatten (Il Tigre)
1970 : Ballade i Vatikanet (La moglie del prete)
1974 : Profumo di donna
1978 : I nuovi mostri
1980 : Forførerne (Les séducteurs)
1984 : Dagobert


=== Fjernsyn ===
1988: To kvinner (La ciociara)


== Referanser ==


== Litteratur ==
Valerio Caprara, Dino Risi. Maestro per caso, Gremese Editore, 1993
Paolo D'Agostini, Dino Risi, Il Castoro Editore, 1995
Dino Risi, I miei mostri, Milano, Arnoldo Mondadori Editore, 2004,ISBN 978-88-04-52791-6.
Irene Mazzetti, I film di Dino Risi, Gremese Editore, 2008


== Eksterne lenker ==
(en) Dino Risi på Internet Movie Database 
(sv) Dino Risi i Svensk Filmdatabas 
(da) Dino Risi på Filmdatabasen 
(fr) Dino Risi på Allociné 
(en) Dino Risi på AllMovie 
(en) Dino Risi hos Turner Classic Movies 
(en) Dino Risi hos Rotten Tomatoes 
(en) Dino Risi hos The Movie Database
Vrbas

Vrbas er en sideelv til Sava fra høyre, vest i Bosnia-Hercegovina. Elven har sin kilde i Vranicafjellene og renner ut i Sava ved Srbac. Elven passerer byene  Gornji Vakuf-Uskoplje, Bugojno, Donji Vakuf, Jajce og Banja Luka. Elven er ikke farbar, med unntak for tre kilometer før utløpet.Elvens øvre del, fra Vranicafjellene til Jajce, karakteriseres ved store fossefall og relativt liten vannføring. Sideelver er Draguĉina, Rijeka og Pliva. Som elvens midtre del regnes distansen på ca. 72,5 kilometer fra Jajce til Banja Luka. Høydeforskjellen på denne strekningen er 165 meter og det er her bygget tre kraftverk, ett i Boĉac, og to i Jajce. Elvens nedre del går fra Banja Luka til munningen ved Srbac og er en strekning på ca. 70 kilometer. Her vider elven seg ut og det er bygget demninger på begge sider for å skåne omgivelsene omkring ved flom. 
Vrbas midtre del er brukt som arena for raftingmesterskap.


== Bilder ==

		
		


== Referanser ==


== Eksterne lenker ==
(en) Vrbas River – kategori av bilder, video eller lyd på Commons
Helianthemum caput-felis

Helianthemum caput-felis er en eviggrønn dvergbusk i solrosefamilien.
Den har en krypende vekst med opprette blomsterstengler og blir 10–30 cm høy. Planten er dekket av hvite hår. De tykke bladene er elliptiske til lansettformede. Blomstene er gule, 16–22 mm, og sitter noen få sammen i tette kvaster. Den vokser i maquis, garrigue og åpen skog og på klipper ved havet, ofte av kalkstein. Arten er temmelig sjelden, men finnes sørøst i Spania i provinsen Alicante, på Balearene og Sardinia og i Marokko og Algerie.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 144. ISBN 0-7136-7015-0. 


== Eksterne lenker ==
(en) Helianthemum caput-felis i Global Biodiversity Information Facility 
(en) Helianthemum caput-felis hos NCBI 
(en) Helianthemum caput-felis hos The International Plant Names Index 
(en) Helianthemum caput-felis hos Tropicos 
(en) Kategori:Helianthemum caput-felis – bilder, video eller lyd på Wikimedia Commons 
(en) Helianthemum caput-felis – galleri av bilder, video eller lyd på Wikimedia Commons 
Helianthemum caput-felis – detaljert informasjon på Wikispecies
Kræsten Iversen

Kræsten Iversen (født 26. januar 1886 i Holsted, død 9. august 1955 i København) var en dansk maler og glasskunstner og professor ved Kunstakademiet i København. Han knyttet seg til Bornholmerskolen fra 1920-tallet.
Iversen har utført en rekke utsmykkingsoppdrag, blant annet takmalerier i Videnskabernes Selskab og i riddersalen på Christiansborg slott. Han laget også glassmalerier til flere danske kirker.Han var professor ved Kunstakademiet fra 1930 til sin død og akademiets direktør 1949–1952.


== Utmerkelser – utvalg ==
Iversen mottok Eckersbergmedaljen i 1923. Han ble 
ridder av Dannebrogordenen i 1932, fikk Dannebrogordenens hederstegn i 1941 og ble kommandør av Dannebrogordenen i 1952.


== Referanser ==


== Eksterne lenker ==
(da) Kræsten Iversen på Kunstindeks Danmark / Weilbachs Kunstnerleksikon
Narses

Narses (Nerses, armensk: Նարսես, gresk: Ναρσής, født 478, død 573) var sammen med Belisarius en av de store generalene til den bysantinske keiser Justinian I og under den østromerske gjenerobringen av Italia under Justinian I.
Evnukken Narses var en romanisert armener Narses ledet en østromersk armé som slo goterne i slaget ved Taginae i 552, hvor østgoternes konge Totila falt.


== Referanser ==


== Litteratur ==
Dariusz Brodka: Narses. Politik, Krieg und Historiographie im 6. Jahrhundert n. Chr. Peter Lang, Berlin 2018, ISBN 978-3-631-76122-9.
Neil Christie: Invasion or invitation? The Lombard occupation of Northern Italy. In: Romanobarbarica. Bd. 11, 1991, s. 79–108.
Arnold H. M. Jones, John R. Martindale, John Morris: The Prosopography of the Later Roman Empire. Band 3: John R. Martindale: A. D. 527–641. Teilband B: Kâlâdji – Zudius. Cambridge University Press, Cambridge u. a. 1992, ISBN 0-521-20160-8, S. 912–928.


== Eksterne lenker ==
Encyclopædia Britannica, Narses
Helianthemum syriacum

Helianthemum syriacum er en eviggrønn dvergbusk i solrosefamilien.
Den har en opprett vekst og blir opptil 50 cm høy. Planten er tett dekket av grå hår. Bladene er lansett- til linjeformede; de er grågrønne på oversiden og hvite under. Blomstene er gule, 10–18 mm, og sitter mange sammen i forgrenede, tette kvaster. Den vokser på steinete steder, åpen skog, sanddyner og ved kanten av stier. Arten er utbredt i nesten hele middelhavsområdet, men mangler på mange av de mindre øyene og i Portugal.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 143. ISBN 0-7136-7015-0. 


== Eksterne lenker ==
(en) Helianthemum syriacum i Encyclopedia of Life 
(en) Helianthemum syriacum i Global Biodiversity Information Facility 
(en) Helianthemum syriacum hos NCBI 
(en) Helianthemum syriacum hos The International Plant Names Index 
(en) Helianthemum syriacum hos Tropicos 
(en) Kategori:Helianthemum syriacum – bilder, video eller lyd på Wikimedia Commons 
(en) Helianthemum syriacum – galleri av bilder, video eller lyd på Wikimedia Commons 
Helianthemum syriacum – detaljert informasjon på Wikispecies
Bornholms Kunstmuseum

Bornholms Kunstmuseum, kunstmuseum grunnlagt på Bornholm i 1893. Museet lå først ved Rønne, men flyttet til nye lokaler utenfor Gudhjem i 1993.
Museets samling består av kunst og kunsthåndverk med hovedvekt på verk relatert til Bornholm og med særlig fokus på verker av malere som Oluf Høst, Kræsten Iversen, Olaf Rude, Karl Isakson, Niels Lergaard og Kristian Zahrtmann.


== Kilder ==
Bornholms Kunstmuseum fra Den store danske


== Eksterne lenker ==
Offisielt nettsted 
(en) Bornholms Kunstmuseum – kategori av bilder, video eller lyd på Commons
Allround-NM på skøyter junior 2007

Allround-NM på skøyter junior 2007 ble avholdt 27. og 28. januar 2007 på Fram kunstisbane i Larvik.Teknisk arrangør var Idrettsforeningen Fram.Norgesmestere ble Frida van Megen, Rakkestad IF for damene og Christoffer Fagerli Rukke, Hol IL for herrene.


== Sammenlagt Damer Junior ==


== Sammenlagt Herrer Junior ==


== Funksjonærer ==
Overdommere var Knut Arthur Olsen for herrene og Frank Sigurdsen for damene og assisterende overdommer var Gunnar Knutsen.
Startere var Jan Wiggo Oxholm for herrene og Tom V. Johansson for damene.
NSFs teknisk delegerte (TD) var Tore B. Ramton.


== Referanser ==


== Eksterne lenker ==
(en) Allround-NM på skøyter junior 2007, Junior kvinner – Resultatoversikt på SpeedSkatingNews.info.
(en) Allround-NM på skøyter junior 2007, Junior menn – Resultatoversikt på SpeedSkatingNews.info.
NM Junior Allround 2007 Arkivert 4. mars 2016 hos Wayback Machine. resultatlister på www.n-s-f.no
Xhoana Bejko

Xhoana Bejko (tidligere Xhoana Plaku; født 23. november 1983, bosatt i Tirana) kjent under artistnavnet Xhoi, er en albansk vokalist. Hun er kjent for sine deltakelser i Festivali i Këngës og i Tyrkvisjonens sangkonkurranse.
I 2008 deltok Xhoi i Festivali i Këngës med melodien «Kur buzët hënën e kafshojn» med Emi Bogdo, og i 2013 deltok hun i musikkonkurransen Kënga Magjike, hvor hun vant prisen «Magija e parë» med melodien «Ndiej». I 2012 var hun med i TV Klans program 100 vjet muzikë («100 år med musikk»).Xhoi ble invitert til å representere Albania da landet deltok for første gang i Tyrkvisjonens sangkonkurranse i 2014. Hun fremførte Genti Bejkos sang «Hava ve ates», men kvalifiserte seg ikke fra semifinalen. Hun deltok, sammen med Vishar Rexhepi, på nytt i konkurransen i 2015 med melodien «Adı hasret».


== Referanser ==
Fossile spinnfotinger

Fossile spinnfotinger (Embiodea) er en gruppe av insekter som bare omfatter noen få, kjente arter.


== Utseende ==
De fossile artene skilte seg generelt ikke mye fra de nålevende spinnfotingene. Små til middelsstore, avlange insekter. Trolig hadde de fossile artene samme mønster som de nålevende med at hannene hadde vinger, hunnene var vingeløse. Bitende munndeler og korte, trådformede antenner. Beina var korte og kraftige. Forføttenes første ledd var forstørret og inneholdt silkeproduserende kjertler. 


== Levevis ==
Som de nålevende artene levde de fossile spinnfotingene etter alt å dømme i kolonier inne i «telt» av silke.


== Fossiler ==
Det kjennes bare noen få fossiler av spinnfotinger, mest i rav, men også noen avtrykksfossiler, de eldste fra jura.


== Systematisk inndeling ==

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Ordenen spinnfotinger, Embiodea Lameere, 1900
Familien Anisembiidae Davis, 1940
Slekten Anisembia Krauss, 1911 - én fossil art
Familien Embiidae Burmeister, 1839
Slekten Electroembia Ross, 1956 - én fossil art
Slekten Lithembia Ross, 1984 - én fossil art
Familien Notoligotomidae Davis, 1940
Slekten Burmitembia Cockerell, 1919 - én fossil art
Familien Scelembiidae Ross, 2001
Slekten Kumarembia Engel & Grimaldi, 2011 - én fossil art
Familien Sinembiidae Huang & Nel, 2009
Slekten Juraembia Huang & Nel, 2009 - én fossil art
Slekten Sinembia Huang & Nel, 2009 - én fossil art
Familien Sorellembiidae Engel & Grimaldi, 2006
Slekten Sorellembia Engel & Grimaldi, 2006 - én fossil art
Familien Teratembiidae Krauss, 1911
Slekten Oligembia Davis, 1939 - én fossil art


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
Artikkelen har ingen egenskaper for arter i Wikidata
Patriark Timoteus I (Østens kirke)

Timoteus I (klassisk syrisk: ܛܝܡܬܐܘܣ ܩܕܡܝܐ; Tīmáṯeaos qadmáyá, født i 727 eller 728 i Hazza i Adiabene, død 9. januar 823) var en av de fremste patriarkene i Østens kirke. Han ble høyt skattet som forfatter og kirkeleder.Timoteus nevnes for første gang i kildene som biskop av Beth Bagash i 769/770.Som patriark reformerte han kirkeprovinsenes administrasjon i kirken, blant annet ved å gi metropolittene i misjonsområdene («de ytre provinser») større selvstendighet, samtidig som de ble utelukket fra deltakelse under patriarkvalget. Disse reformene bidro til kirkens sterke vekst i Sentral-Asia.Han forfattet en rekke vitenskapelige, teologiske, liturgiske og kanoniske skrifter. Omtrent 59 av skriftene har overlevd til moderne tid. Her drøftes og fattes avgjørelser om bibelske og teologiske spørsmål, og de gir et godt innblikk i kirkens liv.


== Referanser ==
Protorthoptera

Protorthoptera er en utdødd insektgruppe. Det er sannsynligvis en oppsamlings-gruppe som inneholder en rekke primitive, vingede insekter fra tidlig i de vingede insektenes evolusjonære historie. Slike grupper lar seg vanskelig plassere fordi de stort sett bare har primitive morfologiske trekk.


== Utseende ==
Ofte ganske store, vingede insekter (Protophasma dumasii hadde for eksempel en vingelengde på ca. 75 millimeter). De fleste av gruppene er temmelig ufullstendig kjente.


== Levevis ==


== Fossiler ==
I denne gruppen blir det plassert arter som levde i karbon og perm.
De er noen av de tidligste, og mest primitive, av de vingede insektene.


== Systematisk inndeling ==
Protorthoptera er sannsynligvis ikke en naturlig gruppering, gruppen vil trolig oppløses når de inkluderte artenes innbyrdes slektskap blir utredet. Det er sannsynlig at de fleste etter hvert havner i gruppen Hemipteroidea.

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Gruppen Protorthoptera Handlirsch, 1906
Familien Adeloneuridae Carpenter, 1938 - Karbon
Familien Anthracothremmidae Handlirsch, 1906 - Karbon
Familien Apithanidae Handlirsch, 1911 - Karbon
Familien Cymbopsidae Kukalova, 1965 - Perm
Familien Eucaenidae Handlirsch, 1906 - Karbon
Familien Hadentomidae Handlirsch, 1906 - Karbon
Familien Herdinidae Carpenter & Richardson, 1971 - Karbon
Familien Heteroptilidae Carpenter, 1976 - Perm
Familien Homalophlebiidae Handlirsch, 1906 - Karbon og Perm
Familien Homoeodictyidae Martynov, 1937 - Perm
Familien Megagnathidae Tillyard, 1918 - Karbon
Familien Nugonioneuridae Carpenter, 1976 - Perm
Familien Pachytylopsidae Handlirsch, 1904 - Karbon
Familien Protoblattinopsidae Laurentiaux, 1966
Familien Protophasmatidae Brongniart, 1885 - Karbon, representerer kanskje et evolusjonært mellomledd mellom rettvinger og Dictyoptera
Familien Reculidae Handlirsch, 1906 - Karbon
Familien Rigattopteridae Pinto, 1996 - Karbon
Familien Stygnidae Handlirsch, 1906 - Karbon
Familien Thoronysididae Handlirsch, 1919


== Litteratur ==
Béthoux, O. (2003) Protophasma dumasii Brongniart, 1879, a link between Orthoptera and the "dictyopterid" orders? Journal of Orthoptera Research 12(1): 57-62 [1]
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
(en) Protorthoptera i Encyclopedia of Life 
(en) Protorthoptera i Global Biodiversity Information Facility 
(en) Protorthoptera hos Fossilworks 
(en) Kategori:Protorthoptera – bilder, video eller lyd på Wikimedia Commons
Liste over ordførere i Burgas

Liste over ordførere i Burgas i Bulgaria.
Oversikten omfatter ordførere i byen Burgas fra 1878 til dags dato.
Nåværende ordfører siden 2007 er Dimităr Nikolov.


== Ordførere 1878 – 1944 ==


== Ordførere 1944 – 1990 ==
Samtlige ordførere i denne perioden representerte Bulgarias kommunistiske parti, som var det statsbærende partiet under folkerepublikken.


== Ordførere 1990 – idag ==


== Kilder ==
Кметове на общината: «Биографични данни на кметовете управлявали Бургас». Fortegnelse over byens ordførere på kommunens nettsider. (bulgarsk)


== Eksterne lenker ==
(en) Mayors of Burgas – kategori av bilder, video eller lyd på Commons
Atanas Slavov

Atanas Slavov (bulgarsk: Атанас Славов, født 1860, død 1924 i Burgas) var en bulgarsk politiker.
Han var ordfører i den bulgarske byen Burgas fra 31. mai 1908 til 4. april 1912.


== Referanser ==